stanford-oval/wikipedia huggingface dataset:
שאדו הקיפוד
עלילת המשחק

הסיפור מתרחש לאחר עלילות המשחק סוניק הירוס, ולעיתים נחשב סוניק הירוס פרולוג לסיפור זה.
שאדו הקיפוד מתעורר מקפסולת הקפאה וכתוצאה מההקפאה אינו זוכר דבר מלבד שמו ואירוע מעברו, בו הוא מנסה להציל בת אנוש בשם מריה. בין רגע השמיים מאפילים וחייזרים אכזריים פולשים לכדור הארץ. חייזר מעופף בעל עין יחידה בשם עין האבדון (Doom's Eye) מוסר הודעה ממנהיג החייזרים, אבדון שחור (Black Doom). הוא אומר שחייזריו, צבאות השחור (Black Armies) ישתלטו על כדור הארץ תוך זמן מועט. בינתיים על שאדו להביא אליו את שבעת יהלומי הכאוס, כפי שהובטח לו. לפני ששאדו מספיק לדלות ממנו מידע כלשהו, השליח נעלם. שאדו מבין שהדרך היחידה להבין משהו ולקבל מושג על זיכרונותיו היא לאסוף את שבעת יהלומי הכאוס, ועל כן הוא יוצא לדרך.
במהלך חלק מההרפתקאות הוא לומד את מה שהשחקנים כבר ידעו: הוא נוצר לפני חמישים שנה על ידי פרופסור ג'רלד רובוטניק, סבא לדוקטור אגמן ולמריה רובוטניק, נכדתו של ג'רלד וחברתו היחידה של שאדו. הם נפרדו כאשר חיילים ממשלתיים פלשו לתחנת החלל ארק והרגו את מריה. כשגססה היא הספיקה לשלוח את שאדו בקפסולה לכדור הארץ בתקווה שיביא תקווה לאנושות. בחלק מההרפתקאות הוא לומד דברים שקריים, כמו ששאדו הוא שכפול רובוטי של שאדו המקורי, או שהוא נועד להביא אבדון לבני האדם. רוב הסופים אינם קנונים, למשל כשהוא הורג את דוקטור אגמן. אך הסיפור האמיתי מתגלה בסוף, כשהשחקן מגיע לכל הסופים האפשריים.
בסיפור האחרון מגלה אבדון שחור את מקורותיו האמתיים של שאדו. הוא נוצר על ידי פרופסור ג'רלד רובוטניק על מנת להביא תקווה לאנושות, ובין השאר ליצור תרופה שתרפא את נכדתו החולה של ג'רלד, מריה, שחלתה במחלה ללא תרופה באותה עת. כדי ליצור את יצור החיים האולטימטיבי נעזר הפרופסור באבדון שחור על ידי כך שהשתמש בדמו כדי ליצור את שאדו. בתמורה הבטיח ג'רלד ששאדו יביא לאבדון שחור את שבעת יהלומי הכאוס. ג'רלד לא ידע על תוכניותיו האמתיות של אבדון שחור, זמן קצר לפני שהחיילים הממשלתיים פלשו לארק, הרגו את מריה ונטעו בו רגשות איבה עזים כלפי המין האנושי. מסתבר שאבדון שחור רצה להשתמש בבקרת הכאוס (Chaos Control), אותה יוכל להפעיל במלוא עוצמתה רק בעזרת שבעת יהלומי הכאוס. בעזרת בקרת הכאוס הוא יוכל לשגר את החללית שלו, השביט השחור, אל מבעד לאטמוספירת כדור הארץ, מכיוון שהספינה לא תוכל לעבור באטמוספירה ללא נזק משמעותי. כשהספינה תיכנס לכדור הארץ היא תוכל להשתלט על כל הכוכב. בינתיים הוא פוקד על חייזריו הנחותים לשאוב את כוח החיים של סוניק, החבורה וגם את של דוקטור אגמן, ויוצר מצב שרק שאדו יכול לעצור. כששאדו מגיע אבדון שחור כבר הספיק לשגר את השביט השחור אל מבעד לאטמוספירת כדור הארץ, והוא מנסה לשלוט על שאדו דרך הדם המשותף הזורם בעורקיהם. שאדו מצליח להתנגד ומשתמש בשבעת יהלומי הכאוס להפוך לסופר שאדו כדי להילחם בצורתו האמיתית של אבדון שחור, שד האבדון. כשהוא מביס אותו הוא משגר את השביט השחור כך שיתנגש באסטרואיד. לאחר מכן הוא הולך אל תחנת החלל ארק, להניח את העבר מאחור ולהתחיל חיים חדשים.
ביקורת

המשחק נחשב לבין המשחקים הגרועים בזיכיון בקרב המעריצים, כשהוא סובל מטעינת שלבים ארוכה, מצלמה בלתי ניתנת לשליטה, וחזרות רבות על שלבים (כדי לסיים את המשחק יש לשחק בשלב הראשון 10 פעמים לפחות). בנוסף, השימוש בנשקים קשה ולקוי. ממוצע הציונים במטקריטיק עומד על 50%, שנחשב לציון כושל.
הערות שוליים

↑  הדו"ח השנתי של סגה סאמי אחזקות 2006, עמוד 47
↑  למעט צ'ארמי הדבורה, שמלווה את שאדו בריחוף ודוקטור אגמן, שמלווה את שאדו מרחוק דרך מסך מרחף.
↑  למעט השלבים "המטריקס העצבני" (Mad Matrix), "סנטרל סיטי" ו"האבדון" (The Doom), בהם על שאדו לשחזר את המשימות הטובות או הרעות.
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
| --- | --- |
בקרת זהויות :  MusicBrainz work: 6e5a1b97-16c4-4f59-a52d-11c90cbbc42e
קולין אושונסי

| --- | --- |

 לידה:  15 בספטמבר 1971 (בת 53) גרנד ראפידס, מישיגן ארצות הברית ארצות הברית
 שם לידה:  Colleen Ann O'Shaughnessey 
 מדינה:  ארצות הברית ארצות הברית
 תקופת הפעילות:  מ-1990
 עיסוק:  מדבבת
 מקום לימודים:  אוניברסיטת מישיגן
 יצירות בולטות:  דיבוב הדמות מיילס "טיילס" פראוור מסדרת סוניק הקיפוד
 בן זוג:  ג'ייסון וילארד
 מספר צאצאים:  2
 פרופיל ב-IMDb
 
קולין אן אושונסי (באנגלית: Colleen Ann O'Shaughnessey; נולדה ב-15 בספטמבר 1971), ידועה גם בתור קולין וילארד (באנגלית: Colleen Villard), היא מדבבת אמריקאית.
אושונסי דיבבה מגוון רחב של דמויות, כגון סורה טאקנוצ'י מסדרת האנימה "דיג'ימון", ג'אז פנטון בסדרה "דני פנטום", "הצרעה" בסדרה "האוונג'רס", ואינו ימאנקה וקונוהאמארו סרוטובי ב"נארוטו". בשנת 2014 היא החלה לדבב את דמותו של טיילס מסדרת "סוניק הקיפוד", ונשארה בתפקיד הזה עד היום; היא גם דיבבה את דמותו של טיילס בסרט "סוניק – הסרט 2" משנת 2020, לצידם של בן שוורץ ואידריס אלבה, ששיחקו את סוניק ואת נאקלס בהתאמה. דיבבה גם בסרט ההמשך "סוניק – הסרט 3" משנת 2024.
ביוגרפיה

אושונסי נולדה בגרנד ראפידס, מישיגן ולמדה בתיאטרון מוזיקלי באוניברסיטת מישיגן. שם היא גם קיבלה תואר B.F.A.
ביוגרפיה > חיים אישיים

החל משנת 2018 מתגוררת אושונסי בלוס אנג'לס, קליפורניה עם בעלה, ג'ייסון וילארד, ושני ילדיה.
הערות שוליים

↑  "O'Shaughnessey, Colleen 1971– (Colleen O'Shaughnessy)". Encyclopedia.com. נבדק ב-10 באפריל 2022. {{cite news}}:  (עזרה)
↑  "Sonic Boom". אורכב מ-המקור ב-23 בספטמבר 2015. נבדק ב-22 בספטמבר 2015. {{cite web}}:  (עזרה)
↑  Radulovic, Petrana (7 בדצמבר 2021). "Sonic the Hedgehog 2 movie casts Tails classic voice actor". Polygon. ארכיון מ-7 בדצמבר 2021. נבדק ב-10 באפריל 2022. {{cite news}}:  (עזרה)
| --- | --- |
בקרת זהויות :  BnF: cb15106625g (data)  ISNI: 0000 0000 0255 0066  LCCN: no2011163394  MusicBrainz: b159396e-92f1-41b5-b638-4daa3a0c2d63  VIAF: 69226491   WorldCat (עם VIAF): 69226491 
ערך זה הוא קצרמרבנושא אישים. אתם מוזמנים לתרום לוויקיפדיה ו.
דרדסים (סרט)

ערך זה עוסק בסרט קולנוע משנת 2025. אם התכוונתם לסרט קולנוע משנת 2011, ראו .
| --- | --- |

כרזת הסרט
 מבוסס על:  "הדרדסים" מאת פייר קוליפור
 בימוי:  קריס מילר
 הופק בידי:  ראיין האריס, ג'יי בראון, טיראן סמית', ריהאנה
 תסריט:  פאם ברדי
 עריכה:  ניק קנוואי 
 מדבבים:  ריהאנה ניק אופרמן נטשה ליון ג'יי. פי. קרליאק דן לוי איימי סדריס ניק קרול ג'יימס קורדן אוקטביה ספנסר האנה וודינגהאם סנדרה או אלכס וינטר בילי לורד שולו מרידואניה קורט ראסל ג'ון גודמן
 מוזיקה:  כריסטוף בק 
 מדינה:  ארצות הברית ארצות הברית
 חברת הפקה:  Paramount Animation
 חברה מפיצה:  סרטי פרמאונט
 הקרנת בכורה:  ארצות הברית 18 ביולי 2025
 שפת הסרט:  אנגלית
 סוגה:  סרט קומדיה, סרט מוזיקלי, סרט הנפשה
 www.smurfs.movie
 דף הסרט ב־IMDb
 
דרדסים (באנגלית: Smurfs) הוא סרט קולנוע קומי-מוזיקלי אמריקאי בהנפשה ממוחשבת ולייב אקשן, אשר הופק על ידי Paramount Animation והונפש על ידי Cinesite. הסרט מבוסס על סדרת הקומיקס "הדרדסים" שנכתבה על ידי פייר קוליפור, כאשר הוא בוים על ידי קריס מילר ונכתב על ידי פאם ברדי.
מפיקי הסרט הם ראיין האריס, ג'יי בראון, טיראן סמית' וריהאנה, כאשר האחרונה מככבת בסרט בתור קולה של דרדסית. צוות המדבבים המקורי כולל גם את ניק אופרמן, נטשה ליון, ג'יי. פי. קרליאק, דן לוי, איימי סדריס, ניק קרול, ג'יימס קורדן, אוקטביה ספנסר, האנה וודינגהאם, סנדרה או, אלכס וינטר, בילי לורד, שולו מרידואניה, קורט ראסל וג'ון גודמן.
הסרט צפוי לצאת לאקרנים בארצות הברית ב-18 ביולי 2025 בהפצת סרטי פרמאונט.
מדבבים

| שם הדמות | מדבב/ת באנגלית | מדבב/ת בעברית | הערות |
| --- | --- | --- | --- |
| דרדסית | ריהאנה | יפורסם בהמשך |  |
| דרדסבא | ג'ון גודמן | יפורסם בהמשך |  |
| קן | ניק אופרמן | יורם יוספסברג | אח של דרדסבא |
| גרגמל | ג'יי. פי. קרליאק | איציק סיידוף | קוסם מרושע שרוצה ללכוד את הדרדסים |
| רזאמל | ג'יי. פי. קרליאק | יפורסם בהמשך | אחיו הקטן של גרגמל |
| יפורסם בהמשך | נטשה ליון | יפורסם בהמשך |  |
| יפורסם בהמשך | דן לוי | יפורסם בהמשך |  |
| יפורסם בהמשך | איימי סדריס | יפורסם בהמשך |  |
| יפורסם בהמשך | ניק קרול | יפורסם בהמשך |  |
| יפורסם בהמשך | ג'יימס קורדן | יפורסם בהמשך |  |
| יפורסם בהמשך | אוקטביה ספנסר | יפורסם בהמשך |  |
| יפורסם בהמשך | האנה וודינגהאם | יפורסם בהמשך |  |
| יפורסם בהמשך | סנדרה או | יפורסם בהמשך |  |
| יפורסם בהמשך | אלכס וינטר | יפורסם בהמשך |  |
| יפורסם בהמשך | בילי לורד | יפורסם בהמשך |  |
| יפורסם בהמשך | שולו מרידואניה | יפורסם בהמשך |  |
| יפורסם בהמשך | קורט ראסל | יפורסם בהמשך |  |
הפקה > רקע ופיתוח

סרטי פרמאונט ו-Nickelodeon Movies, בשיתוף המפיק ג'ורדן קרנר, תכננו בשנות האלפיים לפתח סרט הנפשה שיהיה מבוסס על סדרת הקומיקס "הדרדסים" שנכתבה על ידי פייר קוליפור. הפיתוח בוטל לאחר שסרטי סוני הנפשה רכשה את הזכויות לקומיקס והפיקה את הסרטים באורך מלא "הדרדסים", "הדרדסים 2" ו"דרדסים: הכפר האבוד".
בפברואר 2022 דווח שהבעלים של מותג הדרדסים הסכימו לשתף פעולה עם Paramount Animation ו-Nickelodeon Movies להפקת מספר סרטי הנפשה שיתבססו עליו. עוד נודע שהסרט הראשון יהיה מוזיקלי, שפאם ברדי תכתוב אותו ושההפקה אמורה להתחיל מאוחר יותר באותה שנה. ביוני 2022 הוכרז שקריס מילר יביים את הסרט. באפריל 2023 נודע שריהאנה תדבב בסרט את דרדסית ושהיא תכתוב ותבצע שירים מקוריים עבורו. ריהאנה היא גם אחת ממפיקות הסרט יחד עם ראיין האריס, ג'יי בראון וטיראן סמית'.
הפקה > דיבוב

באפריל 2024 הוכרז שבנוסף לריהאנה ידבבו בסרט ניק אופרמן, נטשה ליון, ג'יי. פי. קרליאק, דן לוי, איימי סדריס, ניק קרול, ג'יימס קורדן, אוקטביה ספנסר, האנה וודינגהאם, סנדרה או, אלכס וינטר, בילי לורד, שולו מרידואניה, קורט ראסל וג'ון גודמן.
הפקה > הנפשה

הסרט מונפש בהנפשה ממוחשבת על ידי Cinesite בוונקובר. ההנפשה של הסרט היא בהשראת סדרת הקומיקס המקורית. הרישומים של קוליפור היוו השראה לרוב מהבחירות היצירתיות שנלקחו עם מראה הסרט, כולל שילוב קווי פעולה ובועות מחשבה קומיות.
הפצה

בפברואר 2022 נודע שהסרט צפוי לצאת לאקרנים ב-20 בדצמבר 2024. באוגוסט 2022 פורסם שהקרנת הבכורה של הסרט נדחתה ל-14 בפברואר 2025, מפני שבחודש בו היה אמור לצאת הסרט במקור יוצא הסרט "סוניק – הסרט 3". באוקטובר 2024 תאריך הבכורה נדחה פעם נוספת ל-18 ביולי 2025.
הערות שוליים

↑  קלינט, The latest on Smurfs movie and Mighty Ducks 4, באתר Moviehole‏, 27 בנובמבר 2006
1 2  ריאן גאיבסקי, Rihanna’s ‘Smurfs Movie’ Reveals First Footage and Demo Track at Annecy, באתר הוליווד ריפורטר, 11 ביוני 2024
1 2  אנתוני ד'אלסנדרו, ‘Smurfs’ Heads To Nickelodeon & Paramount Animation In New Multi-Pic Deal; Pam Brady Writing New Movie; Series Picked Up For Season 2, באתר Deadline Hollywood‏, 7 בפברואר 2022
↑  אנתוני ד'אלסנדרו, ‘Smurfs’ Animated Feature Musical To Be Helmed By ‘Puss In Boots’ Director Chris Miller, באתר Deadline Hollywood‏, 14 ביוני 2022
↑  מאט דונלי, Rihanna Is Smurfette in Paramount Animation’s ‘The Smurfs Movie’, באתר וראייטי, 27 באפריל 2023
↑  כריס גרדנר, ‘The Smurfs Movie’ Sets Starry Cast to Join Rihanna; Dave Bautista, Eric Nam Board ‘Airbender’ Franchise, באתר הוליווד ריפורטר, 11 באפריל 2024
↑  דבי דיימונד סרטו, Cinesite Tapped to Animate Upcoming Untitled ‘Smurfs’ Feature, באתר Animation World Network‏, 3 בפברואר 2023
↑  מאט גרובר, Paramount Sets ‘Sonic The Hedgehog 3’ Release, Pushes Date For Smurfs Animated Musical, באתר Deadline Hollywood‏, 8 באוגוסט 2022
↑  אנתוני ד'אלסנדרו, Paramount Dates & Shifts Slew Of Movies For 2025: Glen Powell’s ‘Running Man’, ‘Smurfs’, ‘Naked Gun’, ‘Vicious’ & More, באתר Deadline Hollywood‏, 4 באוקטובר 2024
אולימפיאדת לונדון (2012)

| --- | --- |

 עיר מארחת:  לונדון, הממלכה המאוחדת
 מדינות משתתפות:  204
 ספורטאים משתתפים:  10,768 (5,992 גברים, 4,776 נשים)
 תחרויות:  302 ב-26 ענפים
 טקס הפתיחה:  27 ביולי 2012
 טקס הנעילה:  12 באוגוסט 2012
 נפתח רשמית על ידי:  המלכה אליזבת השנייה
 השביע את המשתתפים:  שרה סטיבנסון
 הדליק את הלפיד האולימפי:  שבעה ספורטאים צעירים. כל אחד נבחר על ידי אלוף אולימפי בריטי
 האצטדיון הראשי:  האצטדיון האולימפי
 → אולימפיאדת בייג'ינג (2008) אולימפיאדת ריו דה ז'ניירו (2016) ← 
שניים מהאתלטים הבולטים של האולימפיאדה: מו פארח ויוסיין בולט, מחקים כל אחד את תנועת הניצחון של האחר
ג'סיקה אניס, שהפכה לסמל בבריטניה לאחר שזכתה במדליית זהב בקרב שבע וזיכתה את המארחת במדליית הזהב הראשונה שלה באתלטיקה באולימפיאדה
נבחרת בריטניה במרוץ הכביש האולימפי. שני משמאל – בראדלי ויגינס שניצח במרוץ האולימפי נגד השעון, שלישי משמאל – איאן סטאנרד
המשחקים האולימפיים של לונדון 2012, הידועים גם בתוארם הרשמי המשחקים של האולימפיאדה ה-30, נפתחו רשמית ב-27 ביולי והסתיימו ב-12 באוגוסט 2012, כללו תחרויות ב-302 קטגוריות ב-26 ענפי ספורט, ונערכו בבירת הממלכה המאוחדת, לונדון. לונדון היא העיר הראשונה בזמן המודרני שאירחה את המשחקים האולימפיים בפעם השלישית, לאחר המשחקים שנערכו בה ב-1908 וב-1948.
יושב ראש הוועדה המארגנת של המשחקים היה אתלט העבר, הלורד סבסטיאן קו.
המכרז האולימפי

תשע ערים הציעו את מועמדותן לאירוח המשחקים האולימפיים בשנת 2012: איסטנבול, הוואנה, לייפציג, לונדון, מוסקבה, מדריד, ניו יורק, פריז וריו דה ז'ניירו.
ב-18 במאי 2004, אחרי הערכת תשע המועמדות, ניפה הוועד האולימפי הבין-לאומי ארבע ערים והציג את חמש המועמדות הסופיות, שהיו לונדון, פריז, מוסקבה, ניו יורק ומדריד.
פריז ולונדון נחשבו לבעלות הסיכויים הטובים ביותר להיבחר, וההערכה הרווחת הייתה שפריז היא המועמדת המועדפת (ה"פייבוריטית").
ב-6 ביולי 2005 התכנסו חברי הוועד האולימפי הבין-לאומי במרכז הקונגרסים ראפלס סיטי שבסינגפור כדי לבחור את העיר המארחת. מוסקבה הייתה העיר הראשונה שהודחה, אחריה נשרה ניו יורק ובעקבותיה מדריד. השתיים שנשארו בתחרות היו כצפוי לונדון ופריז, ובהצבעה המכרעת זכתה לונדון, שקיבלה 54 קולות לעומת 50 קולות שקיבלה פריז.
יום לאחר ההצבעה וזכייתה של לונדון, בוצעה בלונדון סדרה של פיגועי טרור, ומחקה במהירות את השמחה בעיר. נראה שעיתוי הפיגועים לא היה קשור לזכייה יום קודם לכן. הוועד האולימפי העולמי עמד על החלטתו שהמשחקים האולימפיים ייערכו בלונדון למרות פיגועי הטרור.
| 0 | 1 | 2 | 3 | 4 | 5 |
| --- | --- | --- | --- | --- | --- |
| עיר | מדינה | סיבוב 1 | סיבוב 2 | סיבוב 3 | סיבוב 4 |
| לונדון | הממלכה המאוחדת הממלכה המאוחדת | 22 | 27 | 39 | 54 |
| פריז | צרפת צרפת | 21 | 25 | 33 | 50 |
| מדריד | ספרד ספרד | 20 | 32 | 31 | — |
| ניו יורק | ארצות הברית ארצות הברית | 19 | 17 | — | — |
| מוסקבה | רוסיה רוסיה | 15 | — | — | — |
ארגון > תשתית

התחבורה הציבורית הייתה היבט שנבחן בהצעה לאירוח ב-2012 וקיבל דירוג נמוך ביותר יחסית לערים אחרות – עברה שיפור ניכר, אשר כלל השבחה של הרכבת התחתית של לונדון והקמת שירותי הכידון האולימפי, שהם קווי הרכבת לפארק האולימפי. במסגרת שדרוג מערכת הרכבות התחתיות בלונדון, הוחלט לאפשר הגברה משמעותית של תדירות הגעת הרכבות. בפועל הוצבה מטרה של רכבת בדקה, בשעות העומס. אלא שמערכת ההתרעה מפני תקלות לא התאימה לתדירות הרכבות המיועדת, ולפיכך עלה הצורך להחליפה במערכת התרעה חדשה. בנוסף, העלאת תדירות הרכבות בקווים מסוימים, בעיקר הקווים העמוקים ביותר, יצרה בעיה נוספת. הבעיה הייתה התחממות יתר של סביבות הרציפים, עד לפער של 18 מעלות צלזיוס, בין הטמפרטורה מעל לפני הקרקע לבין זו שנמדדה ברציפים בהם עברו רכבות בתדירות של פעם בדקה. בשעה שמעל פני הקרקע נמדדה טמפרטורה של כ-10 מעלות הרי שברציפים העמוקים הגיעה הטמפרטורה עד לכדי 28 מעלות. אחד הפתרונות שנבחנו היה השמשה מחדש של מערכת מפוחי ענק שתפקידם יהיה לגרום לסירקולציה מוגברת של האוויר בתעלות הרכבת. ביום התחרויות העמוס ביותר צפויים היו לנסוע כ-800,000 צופים ועוד 55,000 אנשי צוות (מתחרים, אנשי ארגון, תקשורת וכו').
התשתית הטכנולוגית לאולימפיאדה כללה אמצעים למדידה אוטומטית ומדויקת של הישגים (זמנים, תוצאות, נקודות – בהתאם לסוג התחרות), ציוד מחשוב לעיבוד הנתונים, הפצה בזמן אמת של הנתונים, ומערכות ליבה קריטיות לקיום המשחקים במתקנים השונים. רשתות תקשורת נפרסו על מנת לאפשר גישה לאינטרנט קווי ואלחוטי (בעיקר לצוותי השידור המכסים את האירוע), תשתית טלפוניה מעובה על מנת לתמוך בעומסי התקשורת באזורי התחרויות, הפצת וידאו בתוך האולמות למסכי תצוגה ואל תחנות השידור בעולם דרך מרכז התקשורת, מכשרי קשר לצוות המארגן והמתפעל של האירועים, מערכת לניהול כרטיסי הכניסה לצופים (כולל מכירה ובדיקה בכניסה לאירועים), ומערכת הגברה וכריזה לתיאור ההתרחשויות בתחרות והכרזה על שמות המשתתפים והמנצחים.
מבחינה טכנית בוצעו הקצאת ספקטרום ל-10,000 ערוצים של תקשורת אלחוטית, הקמה של 80,000 צומתי נתונים ושמע, התקנה של 10,000 צגי טלוויזיה ויותר מ-4,500 ק"מ של קווי תקשורת בפארק האולימפי, במתקנים האולימפיים השונים, ובינם לבין מרכז התקשורת של האולימפיאדה.
ה-BBC נערך ליותר מ-5,000 שעות שידור מהמשחקים, מתוכם כ-3,600 ישודרו גם כווידאו על פי דרישה ביוטיוב. האירועים צולמו במקור בהבחנה גבוהה ברמה של 1080/50i, וחלק מהאירועים הועברו אף בתלת־ממד. כ-21,000 אנשי תקשורת צפויים היו לעסוק בכיסוי האולימפיאדה.
בישראל שידר הערוץ הראשון למעלה מ-200 שעות שידור חי מן המשחקים.
ארגון > תקציב

התקציב המתוכנן עמד על כ-4 מיליארד ליש"ט. כשלושה רבעים מהסכום ניתן בחסות מפעל הפיס הלאומי בבריטניה, והיתרה כוסתה על ידי תוספת בארנונה, דהיינו מכספי משלם המיסים.
ארגון > אבטחה

אבטחת המשחקים האולימפיים בלונדון נחשבה לפרויקט האבטחה הגדול ביותר בהיסטוריה הבריטית ואחד מהגדולים ביותר בעולם. עלות האבטחה נאמדה בכחצי מיליארד לירות שטרלינג והיא כללה, בין היתר, 16,000 מאבטחים, 13,000 חיילים, 12,000 שוטרים, אלפי סוכנים סמויים, עשרות ספינות מלחמה ומסוקי קרב, וכן סוללות טילי נ"מ.
כשבועיים לפני טקס הפתיחה, התגלה כי חברת האבטחה G4S, אשר זכתה במכרז לאבטחת המשחקים האולימפיים בלונדון, כשלה במלאכת גיוס מספר המאבטחים שנדרשו ממנה, עשרת אלפים עובדים. בעקבות כך, חיילים מצבא בריטניה הובאו כדי להתווסף למצבת המאבטחים של האולימפיאדה.
המתקנים

אולימפיאדת 2012 התקיימה ב-34 אתרים, שמרביתם ברחבי לונדון, חלקם חדשים וחלקם מבנים קיימים, ובנוסף גם במקומות סמליים בלבה של העיר, המפורסמים בעולם כולו. תוכנית הבנייה לקראת המשחקים כללה פינוי של אזור מוזנח בפרבר סטרטפורד במזרח לונדון, שם הוקם הפארק האולימפי המרכזי ובו מבנים חדישים. כ-8.8 מיליון כרטיסים יאפשרו לקהל לצפות בתחרויות באתרי ההתרחשויות.
המתקנים > הפארק האולימפי

הפארק האולימפי נבנה בפרבר סטרטפורד במזרח העיר, באזור שהיה לפני כן אדמה שוממת ואזור תעשייה. הפארק האולימפי קושר למרכז העיר ברכבת הכידון האולימפי אשר נסיעתה ארכה כשבע דקות.
הפארק האולימפי כולל את האתרים הבאים:
האצטדיון האולימפי, שבו התקיימו תחרויות אתלטיקה קלה וטקסי הפתיחה והנעילה של האולימפיאדה.
מרכז ספורט המים, בו בריכות לתחרויות שחייה, קפיצה למים, שחייה אמנותית וכדורמים.
הוולופארק בו ולודרום לאופני מסלול ומסלול לאופני BMX.
ריברבאנק ארנה, בו שני מגרשים בני 15,000 ו-5,000 מקומות ישיבה, בהם נערכו תחרויות בהוקי שדה.
הארנה לכדורסל, אולם בעל 12,000 מקומות, בו התקיימו השלבים המוקדמים בטורניר הכדורסל ושלבי חצי גמר וגמר טורניר הכדוריד.
קופר באקס, אולם בעל כ-6,000 מקומות, בו התקיימו המוקדמות ורבע הגמר בכדוריד ותחרויות סייף במסגרת קרב חמש מודרני.
הכפר האולימפי, בו 3,300 יחידות דיור עבור 17,320 ספורטאים וחברי משלחות.
מרכז עיתונות ושידור לצוותי תקשורת מרחבי העולם.
בפארק עבדו 11,000 עובדים, כמעט כולם בריטים, ו-62% מהם תושבי לונדון.
המתקנים > אזור הנהר

אזור זה כולל ארבעה אתרים הסמוכים לנהר תמזה במזרח לונדון:
מרכז התערוכות אקסל – כולל ארבעה אולמות עם 10,000-6,000 מושבים ואירח את התחרויות בענפים ג'ודו, אגרוף, סייף, טאקוונדו, טניס שולחן, הרמת משקולות והיאבקות.
O2 ארנה (נקרא באופן רשמי "צפון גריניץ' ארנה") המכיל כ-20,000 מושבים, אירח את התחרויות בהתעמלות מכשירים ואת שלבי חצי הגמר וגמר טורניר הכדורסל.
בפארק גריניץ' התקיימו תחרויות ברכיבה על סוסים.
בקסרקטיני חיל התותחנים המלכותי נערכו תחרויות הקליעה.
המתקנים > אזור מרכז לונדון

השם הרשמי מטעה, מכיוון שאתרים אלה נמצאים לא רק במרכז העיר אלא גם בפרבריה:
אצטדיון ומבלי החדש אירח את משחקי הגמר בכדורגל.
הארנה של ומבלי הסמוכה אירחה את התחרויות בבדמינטון ובהתעמלות אמנותית. על פי התוכנית המקורית הן היו מיועדות להתקיים באולם חדש בצפון גריניץ' ליד O2 ארנה אשר בנייתו בוטלה.
אצטדיוני הטניס בווימבלדון אירחו את תחרויות הטניס.
מגרש הקריקט לורדס אירח את תחרויות הקשתות.
בריג'נטס פארק התקיימו מרוצי אופני כבישים. פארק זה הוצע גם לאירוח תחרויות הבייסבול והסופטבול, אך לאחר בחירתה של לונדון על ידי הוועד האולימפי הבינלאומי הוצאו ענפים אלה מהתוכנית האולימפית.
ברחבת משמר הסוסים ייערכו משחקי כדורעף חופים.
בהייד פארק התקיימו תחרויות בטריאתלון ובשחייה במים פתוחים.
מרכז התערוכות ארלז קורט אירח את משחקי טורניר הכדורעף, במקום אולם חדש שהיה מתוכנן להיבנות בפארק האולימפי לצד אולמות הכדורסל והכדוריד.
מסלול ריצת המרתון התחיל והסתיים ברחוב המאל.
המתקנים > אתרים מחוץ ללונדון

במרכז החתירה במים סוערים עמק לי בהרטפורדשייר התקיימו תחרויות קיאק וקאנו במים גועשים.
באגם דורני בבקינגהמשייר, ליד וינדזור, נערכו תחרויות ענף החתירה והספרינט בקיאק וקאנו.
בטירת האדלי באסקס, התקיימו תחרויות אופני הרים.
האקדמיה הלאומית לשיט ויימות' ופורטלנד בדורסט, כ-190 ק"מ מלונדון, אירחה את תחרויות השיט.
המתקנים > אצטדיוני כדורגל

משחקי הכדורגל, למעט הגמרים, התקיימו באצטדיונים ידועים ברחבי בריטניה:
האמפדן פארק בגלאזגו
אצטדיון המילניום בקארדיף
אולד טראפורד במנצ'סטר
סנט ג'יימס פארק בניוקאסל
ריקו ארנה בקובנטרי (נקרא בזמן המשחקים "אצטדיון העיר קובנטרי")
תחרויות > משתתפים

במשחקים האולימפיים השתתפו מעל 10,000 ספורטאים מ-204 מדינות או גופים להם ועד אולימפי לאומי. בנוסף התחרו תחת הדגל האולימפי 3 ספורטאים מהאנטילים ההולנדיים שמעמדה האוטונומי בוטל וספורטאי מדרום סודאן, לה אין ועד אולימפי לאומי. המשלחת הגדולה ביותר הייתה של המארחת בריטניה וכללה 558 ספורטאים, ואחריה ארצות הברית ששלחה 539 משתתפים. לראשונה בתולדות המשחקים האולימפיים, נכללו נשים בכל אחת מהמשלחות המשתתפות.
תחרויות > ענפי האולימפיאדה

ב-2005 החליט הוועד האולימפי הבינלאומי שמשחקי כדור הבסיס (בייסבול) והסופטבול לא יהיו חלק מאולימפיאדת 2012. זמן רב לא התקבלו החלטות על הוצאת ענפי ספורט מהשתתפות באולימפיאדה: משחק הפולו היה האחרון שהוצא, ושוחק בפעם האחרונה ב-1936. הוחלט לא לצרף ענפים חדשים, כך שבאולימפיאדת לונדון התקיימו תחרויות ב-26 ענפי ספורט בלבד, אף על פי שהמקסימום המותר הוא 28. ב-2009 הוחלט שנשים יתחרו בענף האגרוף בפעם הראשונה, וכך נערכו תחרויות לנשים בכל הענפים האולימפיים. כמו כן הוחלט לצרף לאולימפיאדה את הענפים ראגבי וגולף, אך רק החל מאולימפיאדת ריו דה ז'ניירו (2016).
תחרויות > טבלת מדליות

מדינה מארחת (הממלכה המאוחדת)
| מיקום | מדינה | זהב | כסף | ארד | סך הכול |
| --- | --- | --- | --- | --- | --- |
| 1 | ארצות הברית ארצות הברית | 46 | 28 | 29 | 103 |
| 2 | הרפובליקה העממית של סין הרפובליקה העממית של סין | 38 | 29 | 21 | 88 |
| 3 | הממלכה המאוחדת הממלכה המאוחדת (מארחת) | 29 | 17 | 19 | 65 |
| 4 | רוסיה רוסיה | 20 | 18 | 31 | 69 |
| 5 | קוריאה הדרומית קוריאה הדרומית | 13 | 9 | 8 | 30 |
| 6 | גרמניה גרמניה | 11 | 19 | 14 | 44 |
| 7 | צרפת צרפת | 11 | 11 | 13 | 35 |
| 8 | אוסטרליה אוסטרליה | 8 | 15 | 12 | 35 |
| 9 | איטליה איטליה | 8 | 9 | 11 | 28 |
| 10 | הונגריה הונגריה | 8 | 4 | 6 | 18 |
| סך הכול   (85 מדינות זכו במדליה) | סך הכול   (85 מדינות זכו במדליה) | 300 | 299 | 354 | 953 |
גרנדה, קפריסין, גואטמלה, בוטסואנה, בחריין, גבון ומונטנגרו זכו לראשונה בתולדותיהן במדליות באולימפיאדה.
ענפי האולימפיאדה ותוצאותיהם > אגרוף

בריטניה זכתה במרב מדליות הזהב (3) שחולקו באגרוף ובסך הכול זכתה ב-5 מדליות. רוסיה זכתה במרב המדליות (6) ודורגה במקום 4 בטבלת המדליות באגרוף. 20 מדינות התחלקו במדליות.
ענפי האולימפיאדה ותוצאותיהם > אתלטיקה

ארצות הברית זכתה בתחרות עם 9 מדליות זהב ו-28 מדליות בסך הכול, לפני רוסיה עם 8 מדליות זהב ו-18 מדליות בסך הכול וג'מייקה עם 4 מדליות זהב ו-12 בסך הכול.
ענפי האולימפיאדה ותוצאותיהם > אתלטיקה > שיאי עולם

ארבעה שיאי עולם חדשים נקבעו בתחרויות האתלטיקה, 2 לגברים ו-2 לנשים:
דייוויד רודישה מקניה קבע שיא עולם חדש בריצת 800 מטר.
רביעיית השליחות של ארצות הברית, אליסון פליקס, כרמליטה ג'טר, טיאנה מדיסון וביאנקה נייט קבעה שיא עולם חדש בריצת שליחות 4x100 מטר, שיפור לשיא בן ה-27 שנים של הרביעייה ממזרח גרמניה.
רביעיית השליחים של ג'מייקה, נסטה קרטר, מייקל פרטר, יוהאן בלייק ויוסיין בולט קבעה שיא עולם חדש בריצת שליחים 4x100 מטר.
ילנה לשמנובה מרוסיה קבעה שיא עולם בהליכה ל-20 ק"מ
ענפי האולימפיאדה ותוצאותיהם > אתלטיקה > האתלטיות הבולטות

אליסון פליקס מארצות הברית זכתה ב-3 מדליות זהב בריצת 200 מטר, בריצת שליחות 4x100 מטר וריצת שליחות 4x400 מטר.
סניה ריצ'רדס מארצות הברית זכתה בשתי מדליות זהב בריצת 400 מטר ובריצת שליחות 4x400 מטר.
שלי אן פרייזר מג'מייקה זכתה ב-3 מדליות, זהב ו-2 כסף והגנה על תוארה בריצת 100 מטר.
כרמליטה ג'טר מארצות הברית זכתה ב-3 מדליות, אחת מכל סוג. מדליית זהב בריצת שליחות 4x100 מטר, מדליית כסף בריצת 100 מטר ומדליית ארד בריצת 200 מטר.
טירונש דיבאבה מאתיופיה הגנה על תוארה בריצת 10000 מטר.
בארבורה שפוטאקובה מצ'כיה הגנה על תוארה בהטלת כידון.
מסרט דפאר מאתיופיה זכתה פעם שנייה בריצת 5000 מטר, 8 שנים לאחר זכייתה הראשונה.
ג'סיקה אניס, הפכה לסמל בבריטניה לאחר שזכתה במדליית זהב בקרב שבע וזיכתה את המארחת במדליית הזהב הראשונה שלה באתלטיקה באולימפיאדה